74 



Quitant Ii fu mal sauoree 

 Ou il quida son auantage 



150 Si fu hors de son heritage 

 Donc fu il par orgoil trai 

 E par coueitise honi 

 E par glotonie chacie 

 De son pais e de son sie 



155 De sa meson fu chacie hors 

 E de la pome ou il fist le mors 

 Pur cel mors soffri il la mört 

 Mult fu icele plaie fort 

 Que en la pome fist sor defens 



160 A dolor usa puis son tens 

 Au derain lestut morir 

 Apres la mört lestut languir 

 Es peines denfer V mil anz 

 Qui tant sont dures e pesanz 



165 Pur ceo que il fu orgoillos 

 E pur ceo quil fu coueitos 

 E pur ceo quil fu gloton 

 Fu V mil anz en tel prison 

 (S)eignors pur deu or entendez 



170 E ces treis choses esgardez 

 Qui si sont el monde acorsees 

 Certes il na pas dous pensees 

 Entré V cenz si com ieo cuit 

 Ou il nait de cest malueis fruit 



175 E tut le mendre est si nuisant 

 Des treis que ioe uoil deuisant 

 Quil met lome al profunt deabisme 

 Dolz ihu uerrai rei hautisme 

 Que fra donc cel las chaitif 



180 Qui tuz les iorz que il est uif 

 Maintient ces treis honore e sert 

 Leritage del ciel enpert 

 Autre chose ni a adire 

 E ce sont ui plus de cent mire 



